РЕПУБЛИКА СРБИЈА
НАРОДНА СКУПШТИНА	
Одбор за просторно планирање, саобраћај,
инфраструктуру и телекомуникације

22. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ, 
ОДРЖАНЕ 13. МАЈА 2026. ГОДИНЕ


Седница је почела у 11.07 часова. 

	Седницом је председавао Угљеша Марковић, председник Одбора.

	Седници су присуствовали чланови Одбора: Томислав Јанковић, Бранислав Јосифовић, Мирослав Кондић, Јасмина Каранац, Весна Савовић Петковић, Мирослав Петрашиновић, Драган Станојевић, Сташа Стојановић и Ненад Филиповић.
Седници Одбора је присуствовала заменик члана Одбора Миљана Милојевић (заменица  Далибора Шћекића).
	Седници нису присуствовавали чланови Одбора: Драган Јовановић, Роберт Козма, др Татјана Марковић Топаловић, Предраг Марсенић, Мила Поповић и Ђорђе Станковић, нити њихови заменици.

Седници су присуствовали из Министарства информисања и телекомуникација:                др Катарина Томашевић, помоћник министра, Славиша Антић, државни секретар, Милан Војводић, шеф Одсека за регулативу у области информационог друштва.

Одбор је, једногласно (11 за), у складу са предлогом председника Одбора усвојио следећи

Д н е в н и   р е д :

1. Разматрање Информације о раду Министарства информисања и телекомуникација за период од 1. октобра до 31. децембра 2025. године (број  02-674/25 од 23. јануара 2026. године);

2. Разматрање Информације о раду Министарства информисања и телекомуникација за период од 1. јануара до 31. марта 2026. године (број 02-1575/26 од 23. априла 2026. године);

3. Доношење одлуке о образовању Радне групе за утврђивање предлога кандидата за избор председника и четири члана Савета Регулаторног тела за електронске комуникације и поштанске услуге

Одбор је, једногласно (11 „за“), на предлог председника Одбора одлучио да обави заједнички претрес о тачкама 1. и 2. дневног реда, а да се после обављене расправе Одбор изјасни о свакој тачки појединачно.

Заједнички претрес  1 - 2 тачке Дневног реда:

[bookmark: _GoBack]У уводном излагању Славиша Антић, државни секретар у Министарству информисања и телекомуникација, наводи да је у извештајном периоду Министарство завршило рад на Нацрту Закона о мерама за смањење трошкова постављања електронских комуникационих мрежа врло високог капацитета. Овај закон је веома важан јер односи на смањење трошкова увођења електронских комуникационих мрежа, односно обједињавања свих инфраструктурних ресурса који постоје на нивоу Републике Србије у јединствену ИКТ мрежу. Наводи се значај пројекта ,,Роминг као код куће“, а то је укидање роминга за грађане и за привреду на нивоу Западног Балкана са Европском унијом, који је покренут на дигиталном самиту Западног Балкана који је прошле године одржан у Скопљу. Припремљена су акта која су у надлежности Министарства и чека се да се изјасни Европска комисија, која треба да добије мандат од Европског парламента. Министарство је припремило Нацрт закона о изменама и допунама Закона о електронским комуникацијама, као први корак у процесу хармонизације националног законодавства, Регулаторно тело је припремило предлоге правилника и три одлуке и оформљена је радна група за израду овог Закона. Министарство је припремило предлог Правилника о минималним условима за издавање појединачних дозвола за коришћење радиофреквенцијског спектра на основу спроведеног поступка јавног надметања у фреквентном опсегу од 480-694 MHz. Након доношења овог акта, Регулаторно тело ће спровести поступак јавног надметања за овај фреквентни опсег. 
Када су у питању прописи из области поштанског саобраћаја, усвојен је Програм развоја поштанских услуга у Републици Србији за период од 2026-2030. године, такође и Правилник о изменама и допунама Правилника о утврђивању плана и издавања пригодних поштанских марака. 
Када су у питању прописи из области информационог друштва и информационе безбедности, министарство је наставило активности на изради Нацрта закона о електронском документу, електронској индентификацији и услугама од поверења у електронском пословању. Као једна од најзначајнијих новина јесте успостављање правног основа за увођење дигиталног идентификационог новчаника Републике Србије који ће омогућити грађанима једноставнију и сигурнију електронску идентификацију, управљање личним идентификационим подацима и електронским потврдама атрибута. Нацрт Закона о дигиталним услугама је веома важан реформски закон, ангажован је и консултант који је припремио прву верзију радног текста закона који ће ићи на јавну расправу. Наводи да је Министарство информисања и телекомуникација започело је активности на изради уредбе којом ће се уредити поступак координисаног откривања рањивости, а циљ овог акта јесте успостављање јединственог и предвидивог оквира које обезбеђује правовремено идентификовање и отклањање рањивости, дакле биће ближе дефинисани механизми и обавезе субјеката у процесу пријављивања, разматрања и отклањања рањивости у ИКТ системима.
Врло важан сегмент јесте безбедност деце на интернету, кроз Национални контакт центар за безбедност деце на интернету. У првом кварталу ове године било је 1330 комуникација, од чега 1146 телефонских позива, остало су мејлови. Одржано је неколико презентација, обележен је ,,Међународни дан безбедног интернета“ , 9. и 10. фебруара 2026. године у Палати науке.
[bookmark: bookmark48]У области инспекцијског надзора, у првом кварталу ове године било је 92 представке, а од тога 86 пријаве грађана, приликом чега су донете одговарајуће мере. Активности инспекцијског надзора су биле и у области контроле над применом Закона о информационој безбедности у седам компанија. Када су у питању пројекти који се воде на нивоу Министарства, истакнути су пројекат изградње широкопојасне комуникационе инфраструктуре у руралним пределима, пројекат Дигитализације туристичке понуде Србије и пројекат  континуираног одржавања техничке опреме у свим школама обухваћеним пројектом „Повезане школе“. 
Министарство је имало и активности у оквиру међународне сарадње и активности у процесу приступања Европској унији. Предузете су и активности ради припреме за одржавање „Дигиталног самита Западног Балкана“, које ће се одржати у Београду током 2026. године. 
Развој ИКТ услуге, тренд раста у 2025. години премашио је 4,5 милијарде евра, што представља раст од 10 % у односу на 2024. годину, у првом кварталу 2026. године тренд раста је нешто умеренији. У припреми је успостављање дигиталних кутака у више од 50 општина. Дигитални кутак је замишљен као простор где ће се обезбедити технички и стручни услови за едукацију становништва који нису технички едуковани за коришћење дигиталних сервиса. Идеја је да се до краја године, или почетком следеће отвори 50 кутака у руралним забаченим местима где би се обучавало локално становништво.

У дискусији је учествовали народни посланици: Драган Станојевић и Угљеша Марковић, председник Одбора. 


1. тачка дневног реда – гласање

Одбор је, у складу са чланом 229. Пословника Народне скупштине, једногласно (11 „за“) одлучио да прихвати  Информацију о раду Министарства информисања и телекомуникација за период од 1. октобра до 31. децембра 2025. године. 

2. тачка дневног реда – гласање

Одбор је, у складу са чланом 229. Пословника Народне скупштине, једногласно (11 „за“), одлучио да одлучио да прихвати Информацију о раду Министарства информисања и телекомуникација за период од 1. јануара до 31. марта 2026. године.

Трећа тачка дневног реда - Доношење одлуке о образовању Радне групе за утврђивање
 предлога кандидата за избор председника и четири члана Савета Регулаторног тела
 за електронске комуникације и поштанске услуге

Председник Одбора, подсетио је чланове Одбора да је председница Народне Народне скупштине огласила јавни конкурс за избор председника и четири члана Савета Регулаторног тела за електронске комуникације и поштанске услуге у „Службеном гласнику Републике Србије“, број 30/26, у дневном листу „Политика“ као и на интернет страници Народне скупштине Републике Србије, 27. марта 2026. године, са роком  од 30 дана за подношење пријава. На основу члана 27. став 8. Закона о Народној скупштини и члана 44. став 6. Пословника Народне скупштине прописано је да председник одбора, за разматрање појединих питања из свог делокруга и припрему предлога о тим питањима, може да образује посебну радну групу, док је чланом 57. Пословника прописан делокруг рада Одбора за просторно планирање, саобраћај, инфраструктуру и телекомуникације.
У складу са наведеним потребно је да Одбор образује радну групу са задатком да утврди испуњеност услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге, а којој ће административно-стручну и техничку помоћ пружати запослени у служби Одбора. Радна група ће почети са радом даном доношења одлуке о њеном образовању и завршити подношењем свеобухватног извештаја о свом раду Одбору. Такође, Радна група ће бити дужна да о појединачним активностима обавештава Одбор и своје предлоге подноси Одбору на усвајање. 
Председник Одбора је за чланове Радне групе предложио следеће чланове Одбора: Томислава Јанковића, за председника, Весну Савовић Петковић, Јасмину Каранац, Драгана Станојевића и Ђорђа Станковића, за чланове.

Дискусије по овој тачки дневног реда није било.
На предлог председника, Одбор је једногласно (11 гласова „за“) донео Одлуку о образовању Радне групе за утврђивање испуњености услова у поступку предлагања кандидата за избор председника и четири члана Савета Регулаторног тела за електронске комуникације и поштанске услуге, у следећем саставу: Томислав Јанковић, председник, Весна Савовић Петковић, Јасмина Каранац, Драган Станојевић и Ђорђе Станковић, чланови.
Седница је закључена у 11.39 часова.
Седница је преношена у live stream-у и тонски снимана, а видео запис се налази на интернет страници Народне скупштине, 





ЗАМЕНИК  СЕКРЕТАРА OДБОРА                                            ПРЕДСЕДНИК ОДБОРА

           Неда  Николић                                                                               Угљеша Марковић

